— Ідэалам жанчыны для мяне з’яўляецца жонка Аксана. Разам мы 26 гадоў. Выхавалі дачку і сына. А пажаніліся, калі я быў афіцэрам. Жонкі ваенных — гэта асобная катэгорыя, на іх долю выпадае нямала цяжкасцей гарнізоннага жыцця. Не адзін раз мяняла месца жыхарства і наша сям’я, Аксане зноў і зноў прыходзілася наладжваць быт. Мужчына — гэта здабытчык. А жанчына — захавальніца сямейнага ачага, ад яе ў многім залежыць атмасфера ў сям’і.